Fra forskergruppen i psykososialt arbeid i helse- og sosialfaglig praksis

Til FOU-leder ved avdeling for helse og velferd HiØ Stefan Sütterlin

**Rapport – prosjektnummer 00067**
Deltakelse på The Association for Psychosocial Studies Conference, Bournemouth England, 5-7 april 2018.

**Deltakere fra forskergruppen i psykososialt arbeid ansatt ved HiØ:**
Anna Lydia Svalastog, Espen Marius Foss, Guro Huby, Hadi strømmen Lile, Eva Marie Toreld
**Eksterne deltakere:**Christian Fritz-Hoffmann(Universität Oldenburg, Tyskland), Kristin Opaas Haugli (Kriminalomsorgen, Kongsvinger fengsel). Fritz-Hoffmann og Opaas Haugli er samarbeidspartnere og er knyttet til forskergruppen i psykososialt arbeid ved HiØ.

**Følgende forelesninger/presentasjoner ble holdt:**Psychosocial reflections and politics

* Hadi Strømmen Lile: *The Truth and Reconciliation Commission in Norway*

Sesjon: Psychosocial Work in Digital Society

* Anna Lydia Svalastog: *Health in the digital society*
* Christian Fritz-Hoffmann: *Where are the boundaries of a digital society?*
* Kristin Opaas Haugli og Marie Toreld: *Maintaining normality when serving a sentence – a digital perspective*
* Guro Huby: *Bloody Paperwork: On the ambivalent agency of the Digitised “Form”*
* Espen Marius Foss: *Wellbeing @ school in digital society? - some challenges for psychosocial practice and action research*

**Gjennomføring og resultat**Det har vært gjennomført et antall forskerseminarer som forberedelse til deltagelsen I Bournemouth. Et resultat av dette arbeidet var at presentasjonene var godt integrert. At det lå et grundig forarbeid til grund ble reflektert i gode fremførelser som igjen ledet over i en aktiv diskusjon med de som kom for å delta på og lytte til forelesningene/presentasjonene. Man kan si at tematikken engasjerte og at vi lot oss engasjere.

Det er andre gangen HiØ er representert ved PSS sin konferanse (forrige og første gang var desember 2014 i Lancashire). Konferansen ga innblikk i ulike perspektiv på psykososialt arbeid, både teoretisk og praktisk, og kan være til nytte i videreutviklingen av masterstudiet i psykososialt arbeid ved HiØ, også som arena for kommende PhD-studenter og deres behov for å presentere delresultater og /eller vitenskapelig relevante diskusjoner knyttet til avhandlingsarbeid.

Det ble etablert kontakter for å legge til rette for eventuelt fremtidig temanummer om psykososialt arbeid i det digitale samfunn, eventuelt i The Journal of Psycho-Social Studies. Troligvis vil det være mer aktuelt med individuelle artikler i ulike spesialtidsskrifter.

Som et direkte resultat av arbeidet med og gjennomføringen av presentasjon i Bournemouth har Forskergruppen i psykososialt arbeid bestemt at vi vil gjennomføre en endagskonferanse ved HiØ høsten 2018 som følger opp forelesningstema fra konferansen.

Med vennlig hilsen
*Forskergruppen i psykososialt arbeid i helse- og sosialfaglig praksis*